**Mjesto rada:** Sarajevo, Bosna i Hercegovina

**Rok za prijavu:** 21.3.2025. godine do 17:00 časova

**Pozicija:** Audio / Video / Light tehničar

**Potrebni jezici:** BHS, Engleski

**Datum početka:** Čim prije

**Trajanje početnog ugovora:** 12 mjeseci sa probnim radom od 2 mjeseca

Proevent d.o.o. radi obima poslovanja proširuje svoj tim i objavljuje javni poziv za prijavu kandidata/nja za radno mjesto:

**Audio / Video / Light tehničar**

## Opis posla:

Audio / Video / Light tehničar će biti zadužen za montažu i demontažu malih i velikih audio/video/rasvjetnih uređaja, kao i rad na postavljenoj opremi za potrebe realizacije različitih događaja.

Posao uključuje operativno i kreativno osmišljavanje elemenata i dinamike događaja te koordinaciju i asistiranje u pripremi i realizaciji događaja. Usmenu i pismenu korespodenciju sa klijentima, te implementaciju i nadzor toka realizacije aktivnosti na terenu. Radno mjesto je dinamično, kao i okruženje, a kandidatu pruža priliku za maksimalnu afirmaciju u profesionalnom i društvenom smislu.

## Potrebne kvalifikacije i iskustvo:

* Srednja stručna sprema / Visoka stručna sprema;
* Sposobnost učinkovitog komuniciranja sa različitim sudionicima;
* Prethodno iskustvo u upravljanju različitim softverima i uređajima za audio/video/light;
* Poznavanje rada audio sistema:
* Poznavanje rada sistema za simultani prevod;
* Poznavanje rada video sistema;
* Poznavanje rada light sistema;
* Izuzetno poznavanje Microsoft Office paketa i rada na računaru;
* Određivanje prioriteta u radu te ispunjavanje više zadataka istovremeno;
* Izvrsne interpersonalne vještine te fleksibilnost, odgovornost integritet, timski rad, samo-motivacija, spremnost za rad izvan radnog vremena;
* Mogućnost rada sa malo ili nimalo nadzora, dobra fokusiranost te dobra organizovanost te orijentisanost na detalje;
* Poznavanje Engleskog jezika;
* Vozačka dozvola i spremnost za putovanje u BiH kao i izvan BiH.

## Ključne odgovornosti:

* Pružanje podrške klijentima tokom događaja;
* Rad na manjim popravkama i održavanju opreme što uključuje i održavanje čistoće istih;
* Prijenos opreme do i sa mjesta događaja, upravljanje istom, te adekvatno odlaganje opreme u magacin;
* Održavanje pozitivnog odnosa sa svim klijentima kroz učinkovitu i dosljednu komunikaciju;
* Spremnost na obavljanje posla vikendima u večernjim i ranojutarnjim satima, kao i česta putovanja;
* Obavljanje svih drugih zadataka po nalogu direktora/menadžera.

## Uslovi:

Odgovorna i komunikativna osoba, dinamična, naglašenih kreativnih, operativnih i društvenih sklonosti, sa željom za stvaranjem, učenjem i radom u svestranom timu. Pozicija zahtijeva česta putovanja i terenski rad. Neophodno iskustvo minimalno godinu dana u realizaciji različitih vrsta događaja, poznavanje engleskog jezika, poznavanje programa za audio/video/light, Microsoft Office paketa i Internet.

## Nudimo:

Dinamčno i društveno okruženje, priliku za isticanje kreativnih sklonosti, mogućnost napredovanja, dodatne edukacije i česta putovanja.

## Prijava na javni oglas:

Prijavu je neophodno dostaviti isključivo online putem e-mail adese dejan@proevent.ba najkasnije do 21.3.2025. godine do 17:00 časovasa naznakom Prijava na poziciju **Audio / Video / Light tehničar – vaše ime i prezime.**

**Obavezni sadržaj prijave:**

* Biografija na **BHS** i **ENG** jeziku;
* Motivaciono pismo na **BHS** i **ENG** jeziku;
* Preporuke sa kontakt e-mailom i telefonom te dokumente koje smatrate relevantnim za ovu poziciju.

**Napomena:** Nepotpune i neblagovremene prijave neće biti uzete u razmatranje. Samo kandidati koji uđu u uži izbor će biti kontaktirani te pozvani na razgovor.

Svim kandidatima bez izuzetka pružamo mogućnost da se prijave na ovaj konkurs, neovisno o njihovom društvenom statusu, spolu, rodnom identitetu, nacionalnom etničkom ili vjerskom opredjeljenju ili bilo kojoj drugoj karakteristici/identitetu. Naš cilj je potaknuti raznolikost među kandidatima kako bismo osigurali poštenu i fer selekciju. Svi su dobrodošli, a ako imate bilo kakva pitanja ili trebate dodatne informacije o prijavi, slobodno nas kontaktirajte.